इंदौर| मरीमाता चौराहा स्थित श्री सिद्ध विजय गणेश मंदिर पर शाम को महाआरती, पुष्प शृंगार, छप्पन भोग के साथ 11 दिनी गणेश महोत्सव की शुरुआत हुई। संयोजक गोलू शुक्ला ने बताया मरीमाता चौराहा स्थित मंदिर परिसर में विद्युत सज्जा की गई है। मंदिर में गुरुवार से प्रतिदिन गणेशजी को विभिन्न स्वरूपों में शृंगारित किया जाएगा। बुधवार शाम को समाजसेवी पं. विष्णुप्रसाद शुक्ला के आतिथ्य व मंदिर के पुजारी पं. महेंद्र शर्मा, पं. राजेश शास्त्री के निर्देशन में गणेशजी का शृंगार किया गया। पूजा पालीवाल की भजन संध्या हुई। इसमें कई लोग शामिल हुए।